  Майя Бывальцева 28-тӥ толсурлы Удмуртиын коронавирус инфекциен черлан 218 выль учыръёсты пусйизы. Со сярысь элькунысь оперативной штаб ивортӥз. Диагноззы Ижкарын 82 улӥсьёслэн зэмаз, Сарапулын – 19, Можгаын – 15, Дэри ёросын – 14, Кизнер ёросын – 10, Алнаш ёросын – укмыс, Балезино, Эгра ёросъёсын – тямыс, Воткаын, Сарапул ёросын – сизьым, Шаркан ёросын – куать, Камбарка ёросын – вить, Грак, Каракулино, Красногорск, Можга, Якшур-Бӧдья ёросъёсын – ньыль, Вавож ёросын – куинь, Вотка ёросын – кык, Глаз, Дэбес, Пичи Пурга ёросъёсын – одӥг. Эшшо 203 адями висёнэз вормиз Туннэ нуналлы Удмуртиын выль коронавирус инфекциен черлан 19 сюрс 199 учыр лабораториосын зэматэмын. 15 сюрс 372 адями йӧназ, 294 мурт кулӥз. Та дыре 200 висисьёслэн тазалыксы секыт лыдъяське. Элькунын выль коронавиурс инфекцилы 733 сюрс 254 эскеронъёс ортчытӥзы, берло нуналскын – 2 сюрс 907. Тодэ вайытом, нунал азьвыл озьы ик 218 выль черламъёсты пусйизы вал. Тегъёс: Тазалык Ижкар висён Удмуртия коронавирус  